Аӡынтәи алакә: Донбасс ахҵәацәа Риҵа ишаҭааз
17:23 26.03.2022 (ирҿыцуп: 12:09 27.03.2022)
© Видео Адгур Авидзба, Акоп Кущян
"Alphard" захьӡу автобус маҷқәеи аминивенқәеи рырныҟәцаҩцәа рыклуб Донбассынтәи иааз ахҵәацәа аӡиа Риҵаҟа аныҟәара рзеиҿыркааит.
Хәажәкыра 25 рзы Донецки Лугански рҟынтәи ахҵәацәа Риҵаҟа ныҟәара иргеит. Амҩан дара рылаԥш рзаҟәымго иахәаԥшуан Риҵаҟа уназго амҩа аԥсабара – аӡиас аӷьқәа, абахә ҳаракырақәа, акаҵәарақәа. Хәыҷи-дуи ирбаз-ираҳаз ргәы иахәеит, ҽазныкгьы арахь ишаауа рҳәеит, амала аԥсшьаҩцәа раҳасабала.
Аԥсны Аҭагылазаашьа ҷыдақәа рзы аминистрра жәабран 24 рзы Донецктәи Жәлар Рреспубликеи Лугансктәи Жәлар Рреспубликеи рҟынтәи ахҵәацәа рыманы иааит, мышқәак рышьҭахь даҽа гәыԥкгьы ааргеит – зынӡа 118-ҩык ахҵәацәа ыҟан. Аԥсны иахьааиз, дара Аҟәа асасааирҭа "Аиҭар" аҿы индырхеит. Хәажәкыра 18 рзы урҭ рахьтә 37-ҩык Луганскҟа рыҩныҟа ихынҳәит.